Travis Kelce

Travis Michael Kelce (s. 5. lokakuuta 1989, Westlake, Ohio) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kelce edustaa Kansas City Chiefsia, joka varasi Kelcen 2. kierroksella varaustilaisuuden 63. pelaajana vuoden 2013 varaustilaisuudessa.

Ura

Kelce edusti collegessa Cincinnatin yliopistoa vuosina 2009–2012. Vuonna 2010 hän ei pelannut otteluakaan rikottuaan joukkueen sääntöjä. Collegessa Kelce vastaanotti 875 jaardia ja 59 syöttöä. Hän teki myös kymmenen touchdownia.

Kansas City Chiefs varasi Kelcen vuoden 2013 varaustilaisuudessa 63. pelaajana. Chiefs ja Kelce solmivat neljä vuotta pitkän tulokassopimuksen, jonka arvo oli 3,1 miljoonaa dollaria. Kelcen ensimmäinen kausi päättyi yhden ottelun jälkeen, kun hän loukkasi polvensa.

Vuonna 2014 Kelce pelasi täyden 16 ottelun runkosarjan. Hän teki uransa ensimmäisen touchdownin viikolla 3 Miami Dolphinsia vastaan. Joulukuussa Kelce sai hieman yli 11 tuhannen dollarin sakon epäurheilijamaisesta käytöksestä. Kauden aikana Kelce vastaanotti 862 jaardia ja teki viisi touchdownia. Hän vastaanotti yhteensä 67 syöttöä. Myös vuonna 2015 Kelce pelasi kaikki 16 runkosarjan ottelua. Hän vastaanotti 875 jaardia, 72 syöttöä ja teki viisi touchdownia. Chiefs eteni pudotuspeleihin, joissa voitti ensimmäisellä kierroksella Houston Texansin. Tässä ottelussa Kelce vastaanotti 128 jaardia. Toisella kierroksella New England Patriots pudotti Chiefsin jatkosta. Tässä ottelussa Kelce vastaanotti kuusi syöttöä ja 23 jaardia. Kelce valittiin ensimmäistä kertaa Pro Bowliin.

Ennen vuoden 2016 kautta Chiefs ja Kelce solmivat uuden sopimuksen. Tämän sopimuksen arvo oli 46,8 miljoonaa dollaria ja pituus viisi vuotta. Vuonna 2016 Kelce pelasi 16 runkosarjaottelua. Hän vastaanotti näissä yhteensä 1 125 jaardia ja teki neljä touchdownia. Pudotuspeleissä Chiefs hävisi toisella kierroksella Pittsburgh Steelersille. Tässä ottelussa Kelce vastaanotti 77 jaardia. Kauden päätteeksi Kelce valittiin toistamiseen Pro Bowliin. Hänet myös valittiin ensimmäiseen tähdistöjoukkueeseen. Vuonna 2017 Kelce pelasi 15 runkosarjan ottelua, joissa vastaanotti 1 038 jaardia ja kahdeksan touchdownia. Chiefs putosi ensimmäisellä pudotuspelikierroksella Tennessee Titansille. Titansia vastaan Kelce vastaanotti 66 jaardia ja neljä syöttöä. Kelce valittiin kolmatta kertaa putkeen Pro Bowliin. Hänet valittiin myös toiseen tähdistöjoukkueeseen.

Vuonna 2018 Kelce pelasi jälleen 16 ottelun runkosarjan. Hän vastaanotti 1 336 jaardia, joka oli NFL:n uusi ennätys sisempien laitahyökkääjien osalta. Ennätyksen rikkoi samana päivänä George Kittle. Hän teki kymmenen touchdownia. Pudotuspeleissä Kelce vastaanotti 131 jaardia ja teki yhden touchdownin. Kelce valittiin neljättä kertaa peräkkäin Pro Bowliin. Hänet valittiin urallaan toistamiseen ensimmäiseen tähdistöjoukkueeseen. Vuonna 2019 Kelce pelasi 16 runkosarjaottelua. Hän vastaanotti 97 syöttöä, 1 229 jaardia ja viisi touchdownia. Kelcestä tuli ensimmäinen sisempi laitahyökkääjä, joka oli vastaanottanut vähintään 1 000 jaardia neljällä peräkkäisellä kaudella. Pudotuspeleissä Kelce vastaanotti 19 syöttöä ja 207 jaardia. Hän teki myös neljä touchdownia. Kausi päättyi Chiefsin voittamaan Super Bowliin. Kelce valittiin jälleen Pro Bowliin ja toiseen tähdistöjoukkueeseen.

Huhtikuussa 2024 Kelce teki Chiefsin kanssa uuden sopimuksen, joka korvasi edellisen sopimuksen kaksi viimeistä vuotta. Uuden sopimuksen myötä Kelcestä tuli NFL:n suuripalkkaisin sisempi laitahyökkääjä 17,125 miljoonan dollarin keskiarvovuosipalkalla.

Mediatyöt
Kelce esiintyi deittailuohjelmassa Catching Kelce E! Entertainment Television -televisiokanavalla vuonna 2016.Chiefs tight end Travis Kelce to have his own reality TV dating series ESPN 28.1.2016Travis Kelce’s Dating History: From ‘Catching Kelce’ Winner to Taylor Swift US Magazine 3.10.2023 Hän on sittemmin vieraillut useissa muissa televisio-ohjelmissa kuten Moonbase 8 ja Saturday Night Live.'Moonbase 8': Why Travis Kelce Appeared on the Showtime Show Newsweek 9.11.2020SNL: Kansas City Chiefs’ Travis Kelce, Jenna Ortega to Host in March TVLine 12.1.2023

Travis Kelce pitää veljensä Jason Kelcen kanssa podcastia New Heights, jossa he käsittelevät siinä urheilua ja omaa elämäänsä.Chiefs' Travis Kelce, Eagles' Jason Kelce launch new weekly podcast Chiefs Wire 8.9.2022 Syyskuussa 2023 siitä tuli Applen suosituin podcast.Taylor Swift effect: Travis Kelce podcast gets 1M extra YouTube views than previous week Cincinnati 29.9.2023

Yksityiselämä
Kelcen veli Jason Kelce on myös amerikkalaisen jalkapallon pelaaja.

Kelce seurusteli Catching Kelce -ohjelmassa tapaamansa Maya Benberryn kanssa vuonna 2016. Seuraavana vuonna hän alkoi seurustella toimittaja ja somevaikuttaja Kayla Nicole Brownin kanssa. Pari erosi vuonna 2022.

Kelce on ollut parisuhteessa laulaja Taylor Swiftin kanssa loppukesästä 2023. Hän vieraili lavalla Swiftin The Eras Tour -kiertueella kesäkuussa 2024.Travis Kelce reveals his No. 1 rule on stage with Taylor Swift: ‘Do not drop the baby’ CNN 3.7.2024

Lähteet

Luokka:Yhdysvaltalaiset amerikkalaisen jalkapallon pelaajat
Luokka:Vuonna 1989 syntyneet
Luokka:Elävät henkilöt